W niedzelã 2 gromicznika pierszô próba. Reżisera zadowòlony. Dzecë są bëlno przërëchtowóné. Kòżdé czëtô pò swòjémù – lesôczka z Jelińsczi Hëtë „godo”, bëlôk ze Swôrzewa głosy „slowò”. Swòje dzélëczi prezeńtëją téż Tomôsz Fópka z córką Anką i Edita Jankòwskô-Germek. Lektoróm towarzą jejich drëszë a drëszczi ze szkòlny ławë, szkólny a starszi, chërny òstalë pòproszony bez reżiserã do ùdzélu w szpektôklu. W nym samim czasu, kòle kòlegiatë, w parafialny zalë miona Jana Pawła II òjc Adóm Sykòra i òjc Jakùb Waszkòwiôk dôwają wikłôd pt. „Abë lepi zrozmiec Bòżé Słowò”. Je òn dlô nëch wszëtczich, jaczi chcą sã co wicy dowiedzec ò biblijnëch dokazach a lepi przërëchtowac na zéńdzenié ze Swiãtim Słowã, co mdze dzéń pózni.